# Céline Bessière

Céline Bessier (Frantzia, 1977) soziologo frantziarra da, familiaren alderdi ekonomiko eta juridikoetan aditua.

## Biografia

Céline Bessier soziologoa da, Paris-Dauphine Unibertsitateko irakaslea eta IRISSO (Institut de Recherche Interdisciplinaire en Sciences Sociales) laborategiko ikertzailea.
2006an, Bessierrek Paris-Descartes Unibertsitatean defendatu zuen bere tesia, Maintenir une entreprise familiale : enquête sur les exploitations viticoles de la région délimitée Cognac (Familia-enpresa bat mantentzea: Cognac eskualdeko upategiei buruzko inkesta). Olivier Scwartz soziologoak zuzenduriko tesi hau eskualdeko etnografia-azterlan batetik abiatzen da, eta familia-enpresak eskuratzeko, transmititzeko eta mantentzeko baldintzak erakusten ditu. Lana 2010ean argitaratu zen De génération en génération, arrangements de famille dans les entreprises viticoles de Cognac (Belaunaldiz belaunaldiko familia-akordioak Cognac-eko ardo-enpresetan) izenburuarekin.
2009an, lanean hasi zen Paris-Dauphine PSL Unibertsitateko Gizarte zientzietako IRISSO laborategian. 2008tik aurrera RUPTURES ikerketa lan-taldeko kide izan zen, Frantzian eta Quebec-en ezkontza-banaketek izaten zuten tratamendu judiziala aztertzen zuen taldea. 2018tik aurrera, taldea handiagotu egin zen, soziologoek, politologoek, abokatuek, ekonomialariek eta geografoek osatutako JUSTINES taldea sortuz. JUSTINES ('Justice et inégalités au prisme de sciences sociales' - Justizia eta ezberdintasunak gizarte zientzien ikuspegitik) egunerokoaren, ohikoaren eta intimoaren justiziaz arduratzen da. Talde horretan parte hartu zuen Collectif Onze lan taldeak onduriko Au tribunal des couples (Bikoteen Auzitegian) liburuaren idazketan. Liburua komiki gisa moldatu zuen Baptiste Virot-ek (Casterman, 2020).
Bessièrek, bere lanetan, ondarearen transmisioa familien baitan, etxeko ekonomia eta, bereziki, ezkontideen banantzeak aztertzen ditu.
2016-2017 ikasturtean, Princetongo (New Jersey) Ikasketa Aurreratuen Institutuko Gizarte Zientzien Eskolako kide izan zen, eta 2018ko udan, irakasle gonbidatua unibertsitate berean.
2017an, Parisko Gizarte Zientzietako Goi Mailako Ikasketen Eskolan ikerketak zuzentzeko akreditazioa defendatu zuen, La richesse des familles izeneko memoria orijinalarekin.
2020an, Frantziako Ikerketa Zientifikoko Zentro Nazionaleko (CNRS) Sibylle Gollac soziologiako ikertzailearekin batera, Le genre du capital: comment la famille reproduit les inégalités liburua argitaratu zuen. Liburua bi soziologoek, banaka, elkarrekin eta talde kolektiboetan, egindako hogei urteko ikerketa lanaren fruitua da. Notario- eta abokatu-bulegoetan egindako inkesta etnografikoetatik abiatuta, bai eta estatistika-analisietatik abiatuta ere, egileek erakutsi zuten nola ezkontza-banaketaren eta herentziaren unean familien barruan aberastasunaren transmisioak eta banaketak genero-desberdintasunak sor ditzakeen Lan honetan, egileek, besteak beste, ugalketa-estrategia familiarren eta alderantzizko kontabilitatearen kontzeptuak garatu zituzten. 2023ko martxoan, ingelesezko itzulpen aberastua argitaratu zen Harvard University Press-en. 2023ko maiatzean, Bessièrek eta Gollacek testua komikira egokitu eta Jeanne Puchol komikigileak eginiko marrazkiekin argitaratu zuten.

## Esker ona

* Frantziako Unibertsitate-institutuko kide seniorra 2023an.

## Konpromisoak

2016ko maiatzaren 19an Le Monde egunkarian argitaratutako Le divorce par consentement mutuel consacre les rapports de force entre les ex-conjoints (Adostasunezko dibortzioak ezkontide ohien arteko botere-oreka bermatzen du.) artikuluaren sinatzaileetako bat izan zen.
Frantzian berriki egin diren pentsioen erreformen aurkako hainbat tribunaren sinatzailea izan zen, haien artean Réforme des retraites : Les femmes divorcées seront les grandes perdantes izenburukoa, 2020ko urtarrilaren 23ko Le Monde-n argitaratua.

## Argitalpenak

* Christian Baudelot eta Michel Gollac ; Céline Bessière, Isabelle Coutant, Olivier Godechot eta beste batzuekin, Travailler pour être heureux ? : le bonheur et le travail en France, Paris, Fayard, 2003, 351 or. (ISBN 2-213-61505-5, BNF 38938132)
* Céline Bessière, De génération en génération : arrangements de famille dans les entreprises viticoles de Cognac, Paris, Raisons d'agir, 2010, 215 or. (ISBN 978-2-912107-51-0, BNF 42122349)
* Collectif Onze, Au tribunal des couples : enquête sur des affaires familiales, Paris, O. Jacob, 2013, 309 or. (ISBN 978-2-7381-3053-2, BNF 43848375)
* Céline Bessière, Sibylle Gollac, Le genre du capital : comment la famille reproduit les inégalités, Paris, La Découverte, 2020, 326 or. (ISBN 978-2-348-04438-0, BNF 46560578)
* Céline Bessière, Sibylle Gollac, The Gender of Capital: How Families Perpetuate Wealth Inequality, Harvard University Press, 2023, 344 or., Juliette Rogers-ek itzulia ISBN 9780674271791.
* Céline Bessière, Sibylle Gollac, Jeanne Puchol, Le genre du capital : enquêter sur les inégalités dans la famille, Paris, Editions Delcourt - La Découverte, 2023, 128 or. ISBN 9782413046073.

## Erreferentziak

* Artikulu hau, osorik edo zatiren batean, frantsesezko wikipediako «Céline Bessière» artikulutik itzulia izan da, 2024-10-06 data duen 219210074 bertsioa oinarritzat hartuta. Sartze-datarik ez duten erreferentziak, edo 2024-10-06 baino lehenago datatuak, jatorrizko artikulutik ekarri dira itzulpenarekin batera.
* ↑ (Frantsesez) «Céline Bessière : biographie, actualités et émissions France Culture.» Radio France 1970-01-01 (Noiz kontsultatua: 2024-10-04).
* ↑ (Frantsesez) «Bessière Céline - CV» Dauphine-PSL Paris (Noiz kontsultatua: 2024-10-04).
* ↑ (Frantsesez) «Enseignants-chercheurs et chercheurs | Institut de Recherche Interdisciplinaire en Sciences Sociales (IRISSO)» irisso.dauphine.fr (Noiz kontsultatua: 2024-10-04).
* ↑ (Frantsesez) Bessière, Céline; Schwartz, Olivier Directeur de thèse; Singly, François de Président du jury de soutenance; Grafmeyer, Yves; Héran, François; Weber, Florence; Zalio, Pierre-Paul; Centre de recherches sur les liens sociaux. (2018). Maintenir une entreprise familiale: enquête sur les exploitations viticoles de la région délimitée Cognac. Catalogue SUDOC - sudoc.abes.fr (Noiz kontsultatua: 2024-10-04).
* ↑ (Frantsesez) Barthez, Alice. (2013-10-28). «Céline Bessière, De génération en génération. Arrangements de famille dans les entreprises viticoles de Cognac, Raisons d'agir, Paris, 2010, 221 pages» Travail, genre et sociétés 30 (2): 215–218. doi:10.3917/tgs.030.0215. ISSN 1294-6303. (Noiz kontsultatua: 2024-10-04).
* ↑ (Frantsesez) «Bessière Céline | Institut de Recherche Interdisciplinaire en Sciences Sociales (IRISSO)» irisso.dauphine.fr (Noiz kontsultatua: 2024-10-04).
* 1 2 3 4 (Ingelesez) Bessière, Céline. «Au tribunal des couples» Céline Bessière (Noiz kontsultatua: 2024-10-04).
* ↑ (Frantsesez) «L'équipe» JUSTINES (Noiz kontsultatua: 2024-10-04).
* ↑ (Frantsesez) Au tribunal des couples : situations professionnelles des conjoints et procédures judiciaires de séparation conjugale. Paris-Dauphine PSL unibertsitatea (Noiz kontsultatua: 2024-10-04).
* ↑ (Frantsesez) «Au tribunal des couples - Baptiste Virot» Babelio (Noiz kontsultatua: 2024-10-06).
* ↑ (Frantsesez) «En 2020, les femmes qui élèvent leurs enfants seules restent plus pauvres» La Croix 2021-09-13 ISSN 0242-6056. (Noiz kontsultatua: 2024-10-04).
* ↑ (Frantsesez) Daumas, Cécile; Luyssen, Johanna. «Céline Bessière, sociologue : «A terme, l’appauvrissement des femmes âgées est écrit»» Libération (Noiz kontsultatua: 2024-10-04).
* ↑ (Frantsesez) «Bessière Céline - CV» Dauphine-PSL Paris (Noiz kontsultatua: 2024-10-04).
* ↑ (Frantsesez) Céline Bessière > La richesse des familles – 22 novembre 2017 Soutenance d'habilitation à diriger des recherches. Le mémoire original s’intitule : La richesse des familles. L'IRIS - Institut de recherche interdisciplinaire sur les enjeux sociaux (Noiz kontsultatua: 2024-10-04).
* ↑ (Frantsesez) Corpart, Isabelle. (2021-06-30). «Le genre du capital : comment la famille reproduit les inégalités, Céline Bessière, Sibylle Gollac, La Découverte, coll. « L’envers des faits », 2020, 326 p.» Recherches familiales 18 (1): 81–86. doi:10.3917/rf.018.0084. ISSN 1763-718X. (Noiz kontsultatua: 2024-10-04).
* ↑ (Frantsesez) Baudelot, Christian. (2020-03-23). «Les femmes travaillent, les hommes accumulent…» La Vie des idées (Noiz kontsultatua: 2024-10-04).
* ↑ (Frantsesez) Gollac, Sibylle; Bessière,Céline (Elkarrizketatuak). (2020-12-24). «Pourquoi les filles héritent moins que leurs frères | Interview | Dalloz Actualité» www.dalloz-actualite.fr (Noiz kontsultatua: 2024-10-04).
* ↑ (Ingelesez) The Gender of Capital — Céline Bessière, Sibylle Gollac. (Noiz kontsultatua: 2024-10-04).
* ↑ (Frantsesez) «Le Genre du capital : Enquêter sur les inégalités dans la famille» Babelio (Noiz kontsultatua: 2024-10-04).
* ↑ (Frantsesez) Billard, Cathy. (2023-05-18). «Le genre du capital : enquêter sur les inégalités dans la famille, de Céline Bessière, Sibylle Gollac, Jeanne Puchol» NPA - l'Anticapitaliste (Noiz kontsultatua: 2024-10-04).
* ↑ (Frantsesez) «Les membres - Institut Universitaire de France» www.iufrance.fr (Noiz kontsultatua: 2024-10-06).
* ↑ (Frantsesez) « Le divorce par consentement mutuel consacre les rapports de force entre les ex-conjoints ». 2016-05-17 (Noiz kontsultatua: 2024-10-06).
* ↑ (Frantsesez) Réforme des retraites : « Les femmes divorcées seront les grandes perdantes ». 2020-01-23 (Noiz kontsultatua: 2024-10-06).

## Kanpo estekak

* ORCID
* Persée
* Radio France
* (Frantsesez) Corpart, Isabelle. (2021). «Le genre du capital : comment la famille reproduit les inégalités» Recherches familiales 2021/1 18. zk. (Noiz kontsultatua: 2024-10-06).
* (Frantsesez) Boni-Le Goff, Isabel. (2022). «Céline Bessière et Sibylle Gollac, Le genre du capital» Sociologie du travail Vol. 64 - n° 1-2 | Janvier-Juin 2022 (Noiz kontsultatua: 2024-10-06).
* (Frantsesez) Bessière Céline. Université Paris-Dauphine PSE - IRISSO (Noiz kontsultatua: 2024-10-06).
* Webgune ofizialaTxantiloi:Liens
* Datuak: Q114956939
* Multimedia: Céline Bessière / Q114956939